|  |  |
| --- | --- |
|  | **Asociación Amigos do Patrimonio de Castroverde –CIF 27.329.226; Nº Insc. 8993**  R/ Travesía de Montecubeiro, 38 -27120 CASTROVERDE – Lugo Telf. 659 52 39 60  [WWW.amigosdopatrimoniodecastroverde.gal/](http://WWW.amigosdopatrimoniodecastroverde.gal/)  <https://www.facebook.com/amigospatrimoniocastroverde/>  Enderezos electrónicos: [amigospatrimoniodecastroverde@gmail.com](mailto:amigospatrimoniodecastroverde@gmail.com) |

**DÍA MUNDIAL EN DEFENSA DO PATRIMONIO**

**SÁBADO, 16 DE NOVEMBRO**

**A FORTALEZA E A SÚA CONTORNA QUE PASEN A SER DE**

**DOMINIO PÚBLICO**



https://www.facebook.com/rededopatrimoniocultural/

Respondendo á chamada mundial en defensa do Patrimonio o vindeiro 16 de outoniño, esta asociación celebra dita efeméride facendo unha chamada ás administracións oficiais e entidades privadas para activar a **reversión inmediata ao dominio público da Fortaleza de Castro Verde e o seu conxunto histórico**, con especial incidencia na **urxente recuperación do acceso libre á cisterna orixinaria do castelo medieval**, cuxa senda de entrada permanece actualmente atrancada por un particular, impedindo a visita e posta en valor do seu monumental pozo de grandes dimensións e cuberta en bóveda, un dos recursos mellor conservados na croa do Castro sobre o que se ergue o emblema do poder señorial na Terra de Castro Verde.  
Durante a mañá do sábado 16, os asistentes realizarán un novedoso roteiro que partindo da parroquia de Bolaño percorrerá a traza dos vellos camiños que comunican a cova da Valiña e Castro de Xivil co conxunto castrexo e medieval da capital municipal, á beira do curso alto do río Chamoso e da cova das Vitureiras, unha antiga rede viaria acondicionada pola brigada municipal a tal efecto e que permitirá recuperar o diálogo con este privilexiado entorno e a reconciliación co seu ilustre pasado.

**Programa:**

9:30 h. en Castro Verde

10:00 h. na Cova da Valiña

10:00 h.-13:30 h, percorrido da Cova da Valiña- Bolaño ata a Fortaleza.

14:00 h. Xantar.

Contaremos coas explicacións do historiador e socio Ricardo Polín.

**Comunicar asistencia antes do día 10 de novembro por motivo de organización (autobus e xantar) a:** [**amigospatrimoniodecastroverde@gmail.com**](mailto:amigospatrimoniodecastroverde@gmail.com) **ou ao 659 523960**

Lugo - Castroverde, a finais de outubro de 2019